Coba ceritain soal Terbuka Australia 2012 dalam bahasa melayu

Terbuka Australia 2012 adalah pertandingan tenis yang mengambil tempat di Melbourne Park di Melbourne, Australia dari 16 hingga 29 Januari 2012. Ia adalah edisi ke-100 Terbuka Australia, dan acara Grand Slam pertama tahun itu. Pertandingan ini terdiri daripada acara untuk para pemain profesional dalam permainan perseorangan, beregu dan beregu campuran. Para pemain junior dan kerusi roda bersaing dalam permainan perseorangan dan beregu.

Novak Djokovic berjaya mempertahankan gelarannya selepas dia mengalahkan Rafael Nadal dalam perlawanan akhir terlama dalam sejarah. Perlawanan akhir 2012 ini mengatasi akhir Wimbledon 2008, tamat selepas 5 jam dan 53 minit permainan. Victoria Azarenka mengalahkan Maria Sharapova untuk gelaran Grand Slam pertamanya, dan menggantikan Caroline Wozniacki sebagai pemain nombor satu dunia dalam WTA Tour. Dalam acara beregu Leander Paes dan Radek Stepanek memenangi gelaran ini. Paes melengkapkan Grand Slam kerjaya dengan kemenangan ini manakala Stepanek memenangi Slam pertamanya. Di bahagian wanita duo Rusia Svetlana Kuznetsova dan Vera Zvonareva menjadi juara. Acara campuran pula telah dimenangi oleh Bethanie Mattek-Sands dan Horia Tecău.